Babelscape/SREDFM huggingface dataset:
Μπαμπάκ Αμίν Ταφρέσι

Ο Μπαμπάκ Αμίν Ταφρέσι (بابک امین تفرشی, γεν. το 1978 στην Τεχεράνη, Ιράν) είναι ερασιτέχνης αστρονόμος, φωτογράφος και δημοσιογράφος επιστημονικών κυρίως λημμάτων. Είναι δημιουργός και σκηνοθέτης του The World At Night (Ο Κόσμος τη Νύχτα), ενός προγράμματος διεθνούς βεληνεκούς στο οποίο φωτογράφοι από όλο τον κόσμο απαθανατίζουν τον νυχτερινό ουρανό οπως αυτός θεάται πάνω από αξιοθέατα σε ολόκληρο τον πλανήτη. Το πάθος του για την φωτογραφία τον έχει ταξιδέψει στις πέντε ηπείρους μαζί με την Ανταρκτική.

Το 2009 μοιράστηκε με την Carolyn Porco (Κάρολιν Πόρκο), διευθύντρια απεικόνισης της διαστημικής αποστολής Cassini, το Lennart Nilsson Award το οποίο μέχρι σήμερα αποτελλεί το πιο αναγνωρίσιμο βραβείο διαστημικής φωτογραφίας.
Αγρίνιο

thumb|Χριστούγεννα στη Κεντρική πλατεία

Το Αγρίνιο είναι πόλη του νομού Αιτωλοακαρνανίας στην Περιφέρεια Δυτικής Ελλάδας. Αποτελεί την έδρα του δήμου Αγρινίου και σύμφωνα με την Ελληνική απογραφή του 2011 ως δήμος έχει πληθυσμό 94.181 κατοίκους, ως δημοτικό διαμέρισμα Αγρινίου έχει 59.329 και ως πόλη 46.899. Μαζί με την Πάτρα και τα Ιωάννινα, αποτελούν τα τρία μεγαλύτερα αστικά κέντρα στο δυτικό τμήμα της χώρας.
Ρικάρδο Λαμπόρδε

Ο Ρικάρδο Λαμπόρδε (πλήρες όνομα: Ricardo Alexis Laborde Leon) είναι Κολομβιανός ποδοσφαιριστής που αγωνίζεται στην Ανόρθωσις Αμμοχώστου Γεννήθηκε στις 16 Φεβρουαρίου 1988 στην Καρταγένα της Κολομβίας.
Ποδοσφαιρική Ομοσπονδία Αγίου Μαρίνου

Η Ποδοσφαιρική Ομοσπονδία Αγίου Μαρίνου (FSGC) (Ιταλικά: "Federazione Sammarinese Giuoco Calcio") αποτελεί τη διοικούσα αρχή του ποδοσφαίρου στο Άγιο Μαρίνο. Διοργανώνει το πρωτάθλημα ποδοσφαίρου του Άγιου Μαρίνου (Campionato Sammarinese), ένα εθνικό κύπελλο (Coppa Titano), ένα σούπερ καπ (Trofeo Federale) και οργανώνει την εθνική ομάδα ποδοσφαίρου του Αγίου Μαρίνου. Έδρα της είναι ο Άγιος Μαρίνος.

Η FSGC επίσης βοήθησε να δημιουργηθεί ο σύλλογος Σαν Μαρίνο Κάλτσιο, ο οποίος αγωνίζεται στην Σέριε C2.
Αχμέτ Γ΄

Ο Αχμέτ Γ΄ (τουρκικά: "III. Ahmed", 30 Δεκεμβρίου 1673 - 1 Ιουλίου 1736) ήταν ο 23ος Σουλτάνος της Οθωμανικής Αυτοκρατορίας κατά τους χρόνους 1703-1730.
Μήτρος Κυνικόπουλος

Ο Μήτρος Κυνικόπουλος (1577 - 26 Οκτωβρίου 1616) ήταν Έλληνας αγωνιστής από τη Λεοντιούπολη.
Αθάνατα Ρεμπέτικα

Αθάνατα Ρεμπέτικα είναι ο τίτλος ενός προσωπικού άλμπουμ της Μαρινέλλας. Κυκλοφόρησε σε δίσκο βινυλίου 33' στροφών σε Ελλάδα και Κύπρο στις 24 Νοεμβρίου 1972 από τη δισκογραφική εταιρία PolyGram Records, κάτω από την ετικέτα της Philips Records. Περιλαμβάνει δώδεκα από τα πιο γνωστά Ρεμπέτικα και λαϊκά τραγούδια της Ελληνικής μουσικής, που η Μαρινέλλα επέλεξε να ερμηνεύσει σε νέες εκτελέσεις. Την ενορχήστρωση των τραγουδιών και τη διεύθυνση ορχήστρας επιμελήθηκε ο Μίμης Πλέσσας.

Στο εσώφυλλο του άλμπουμ υπάρχουν οι στίχοι των τραγουδιών και φωτογραφίες των συνθετών τους, ενώ οι τίτλοι τους είναι μεταφρασμένοι και στην Αγγλική γλώσσα. Την σχεδίαση του άλμπουμ επιμελήθηκε η Έφη Στεργιοπούλου, τις φωτογραφίες η Αλίντα Μαυρογένη. Η παραγωγή ανήκει στον Φίλιππο Παπαθεοδώρου και η ηχογράφηση έγινε στο στούντιο Polysound με ηχολήπτη τον Γιάννη Σμυρναίο. Δεύτερες φωνές κάνει ο Μάριος Κώστογλου, τραγουδιστής, κιθαρίστας και επί χρόνια συνεργάτης της Μαρινέλλας.

Τον Ιούνιο του 1994, το άλμπουμ επανεκδόθηκε σε δίσκο ψηφιακής μορφής (CD) με τέσσερα πρόσθετα επιπλέον τραγούδια που η Μαρινέλλα ηχογράφησε το 1985 και κυκλοφόρησαν στη συλλογή «Τα Λαϊκά Της Νύχτας (Athens by night)», από την ίδια δισκογραφική εταιρία.
A Real Dead One

Το A Real Dead One είναι ζωντανά ηχογραφημένος δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή δίσκου βινυλίου και CD στις 18 Οκτωβρίου 1993 μέσω της δισκογραφικής εταιρείας "ΕΜΙ". Το άλμπουμ επανεκδόθηκε το 1998 σε μορφή διπλού CD, μαζί με το ""A Real Live One", το οποίο είχε αρχικά κυκλοφορήσει έξι μήνες νωρίτερα.

Η ηχογράφηση του δίσκου έγινε κατά την περιοδεία για την προώθηση του "Fear of the Dark" και τα τραγούδια προέρχονται από τους δίσκους "Iron Maiden", "Killers", "The Number of the Beast", "Piece of Mind" και "Powerslave", σε αντίθεση με τον προκάτοχο του που περιείχε κομμάτια από τους υπόλοιπους δίσκους που είχαν ηχογραφήσει οι Iron Maiden μέχρι τότε.

Το άλμπουμ ανέβηκε στο # 12 στα βρετανικά τσαρτ, τη χαμηλότερη θέση στην οποία είχε φθάσει δίσκος τους από το 1981.
Δύο εβδομάδες πριν το δίσκο είχε κυκλοφορήσει το σινγκλ της ζωντανής εκτέλεσης του "Hallowed Be Thy Name"" ανεβαίνοντας στο βρετανικό Top-10 και το # 16 στην Ιρλανδία.
Νταβίντ Μέντες ντα Σίλβα

Ο Νταβίντ Μέντες ντα Σίλβα (γεννηθείς: 4 Αυγούστου 1982 στο Ρότερνταμ) είναι ένας Ολλανδός ποδοσφαιριστής με καταγωγή από το Πράσινο Ακρωτήριο ο οποίος αγωνίζεται στη θέση του αμυντικού μέσου αυτή τη στιγμή για την ομάδα του Παναθηναϊκού.

Οι παλιές του ομάδες είναι οι: ΦΚ Ρεντ Μπουλ Σάλτσμπουργκ, Σπάρτα Ρότερνταμ, ΑΦΚ Άγιαξ και ΝΑΚ Μπρέντα. Είναι ένας πολύ πληθωρικός παίκτης ο οποίος μπορεί να παίξει σε όλες τις θέσεις του κέντρου και της άμυνας. Είναι γνωστός για την ντρίμπλα του και την τεχνική του καθώς και για το τάγκλινγκ του.
Μαμνούν Χουσαΐν

Ο Μαμνούν Χουσαΐν (Ουρντού: "ممنون حسین") είναι Πακιστανός επιχειρηματίας στον τομέα των υφασμάτων και πολιτικός, ο οποίος εξελέγη πρόεδρος του Πακιστάν το 2013. Υπηρέτησε στην προεδρία ως τις 8 Σεπτεμβρίου 2018.

Ο Χουσαΐν διετέλεσε για μικρό χρονικό διάστημα κυβερνήτης της επαρχίας Σιντ το 1999, οπότε και καθαιρέθηκε από τη θέση αυτή μετά το πραξικόπημα του 1999. Εξελέγη ως ο δωδέκατος πρόεδρος του Πακιστάν στις 30 Ιουλίου 2013 και ανέλαβε τα καθήκοντά του στις 8 Σεπτεμβρίου, διαδεχόμενος τον Ασίφ Αλί Ζαρντάρι, ο οποίος δεν έθεσε υποψηφιότητα για την επανεκλογή του.
Αμπντούλ Χαμίτ Α΄

Ο Αμπντούλ Χαμίτ Α΄ (τουρκ. "I. Abdülhamid", 20 Μαρτίου 1725 - 7 Απριλίου 1789) ήταν ο 27ος Σουλτάνος της Οθωμανικής Αυτοκρατορίας κατά τους χρόνους 1774-1789. Ο Αμπντούλ Χαμίτ θεωρείται ο πιο ευγενικός σουλτάνος και από τους Τούρκους αναφέρεται ως "άγιος".
Ούντο Λίντενμπεργκ

Ο Ούντο Λίντενμπεργκ ("Udo Gerhard Lindenberg", 17 Μαΐου 1946) είναι σύγχρονος Γερμανός τραγουδιστής της ροκ, συγγραφέας και ζωγράφος.
Σωτήρης Ρίζος

Ο Σωτήρης Ρίζος (1948) διετέλεσε πρόεδρος του Συμβουλίου της Επικρατείας.
Knock Me Down

Το Knock Me Down είναι ένα τραγούδι από το funk rock συγκροτήμα Red Hot Chili Peppers. Ήταν το πρώτο single από το τέταρτο άλμπουμ τους, "Mother's Milk" (1989). Απεικονίζει μια αρνητικότητα προς τον στερεοτυπικά εγωιστικό τρόπο ζωής ενός τυπικού ροκ σταρ και φαίνεται να είναι κατά των ναρκωτικών. Το "Knock Me Down" έγινε η πρώτη επιτυχία της μπάντας φτάνοντας στον αριθμό έξι στο Billboard Modern Rock Tracks.

Το 1988, ο πρώην κιθαρίστας Χίλελ Σλόβακ πέθανε από υπερβολική δόση ηρωίνης. Το τραγούδι λειτουργεί ως ένα αφιέρωμα στο Σλόβακ. Σύμφωνα με τον Kiedis, "ήταν ένα τραγούδι που περιέγραφε πως είναι να είσαι τοξικομανής, να έχεις εγωισμό και να νομίζεις ότι είσαι αδιαπέραστος από τις δυνάμεις της φύσης και της ζωής. Αλλά ήταν επίσης ένα τραγούδι αγάπης για τον Χίλελ".

Το τραγούδι ερμηνεύεται από τον Kiedis και τον κιθαρίστα Φρουσιάντε αλλά λόγω του μίξινγκ η φωνή του Φρουσιάντε είναι πιο εμφανής. Στην εναλλακτική έκδοση (Original Long Version) η φωνή του Kiedis έχει μιξαριστεί για να είναι πιο εμφανής.

Το τραγούδι συμπεριλαμβάνεται στο "Guitar Hero: On Tour".
Εναλλακτικό Δημοκρατικό Μεταρρυθμιστικό Κόμμα

Το Εναλλακτικό Δημοκρατικό Μεταρρυθμιστικό Κόμμα (λουξ. "Alternativ Demokratesch Reformpartei", γαλλ. "Parti réformiste d'alternative démocratique", γερμ. "Alternative Demokratische Reformpartei") είναι ένα συντηρητικό πολιτικό κόμμα του Λουξεμβούργου. Είναι το πέμπτο μεγαλύτερο κόμμα στη Βουλή των Αντιπροσώπων της χώρας, καθώς κατέχει 4 από τις συνολικά 60 έδρες της.

Το κόμμα ιδρύθηκε το 1987 ως ένα μονοθεματικό κόμμα το οποίο υποστήριζε την εξίσωση των κρατικών συντάξεων των δημοσίων υπαλλήλων με εκείνων των υπόλοιπων πολιτών. Στις εκλογές του 1989, το κόμμα κέρδισε τέσσερις έδρες. Η δύναμή του κορυφώθηκε το 1999, όταν κέρδισε επτά έδρες, προτού πέσει εκ νέου στις τέσσερις έδρες. Το κόμμα ήταν το πιο δημοφιλές κόμμα συνταξιούχων στη δυτική Ευρώπη.

Η επιτυχία του ανάγκασε το Εναλλακτικό Δημοκρατικό Μεταρρυθμιστικό Κόμμα να διαμορφώσει θέσεις σε όλα τα ζητήματα της πολιτικής ζωής, αναπτύσσοντας μία συντηρητική πλατφόρμα. Έχει υιοθετήσει τον οικονομικό φιλελευθερισμό, καλύπτοντας ένα κενό που είχε δημιουργηθεί από το Δημοκρατικό Κόμμα. Είναι το μεγαλύτερο ευρωσκεπτικιστικό κόμμα της χώρας και είναι μέλος της Συμμαχίας Συντηρητικών και Μεταρρυθμιστών στην Ευρώπη.
Αρδασίρ Β΄ της Περσίας

thumb|300px| Μίθρας, Αχούρα Μάσδα και Αρδασίρ Β΄

Ο Αρδασίρ Β΄ της Περσίας ήταν ο ενδέκατος βασιλιάς της Περσίας από την δυναστεία των Σασσανιδών από το 379 ως το 383, μικρότερος γιος και διάδοχος του βασιλιά της Περσίας Σαπώρη Β΄. Ο μεγάλος αδελφός του Σαπώρης τον διόρισε κυβερνήτη της Αδιαβένης και λίγο πριν τον θάνατο του το 379 διάδοχο του θρόνου με αποτέλεσμα πολλοί ιστορικοί να τον θεωρούν γιο του. Ως κυβερνήτης της Αδιαβένης έδειξε μεγάλη σκληρότητα με διωγμούς εναντίον των χριστιανών αλλά σαν βασιλιάς έδειξε αντίθετο χαρακτήρα ήταν ευγενής και φιλάνθρωπος γι´αυτό οι Άραβες του έδωσαν το προσωνύμιο «ενάρετος». Συμμετείχε στις μάχες του Σαπώρη Β΄ εναντίον του Ρωμαίου αυτοκράτορα Ιουλιανού, ως βασιλιάς παρήγγειλε την κατασκευή γιγαντιαίου πέτρινου αναγλύφου με παράσταση του ίδιου του βασιλιά μαζί με τον Αχούρα Μάσδα και τον Μίθρα.
Τον Αρδασίρ Β΄ θα διαδεχτεί ο ανιψιός του Σαπώρης Γ΄.
Christ Illusion

Christ Illusion είναι ο τίτλος του ένατου στούντιο δίσκου του αμερικανικού thrash metal συγκροτήματος Slayer, ο οποίος κυκλοφόρησε τον Αύγουστο του 2006 μέσω της δισκογραφικής εταιρείας "American Records".
Στο άλμπουμ συμπεριλαμβάνεται το τραγούδι "Eyes of the Insane" για το οποίο το συγκρότημα κέρδισε βραβείο "Grammy" στην 49η απονομή τους, το 2007.
Me and My Friends

To Me and My Friends είναι ένα τραγούδι των Red Hot Chili Peppers από το τρίτο άλμπουμ τους , "The Uplift Mofo Party Plan". Είναι το τρίτο κομμάτι του άλμπουμ και κυκλοφόρησε αποκλειστικά στο ραδιόφωνο. Το τραγούδι είναι μία ωδή στους φίλους του Kiedis. Η μπάντα ερμηνεύει το τραγούδι ακόμα και σήμερα, είναι ένα από τα πιο παιγμένα της προ-Blood Sugar Sex Magik εποχής (1983-1990).

Δεν έχει καμία σχέση με το "My Friends" (από το "One Hot Minute" (1995)).

Αν και οι Red Hot Chili Peppers αποκήρυξαν το περισσότερο υλικό της προ-Blood Sugar Sex Magik αφού έγιναν διάσημοι χάρη σε αυτό τι άλμπουμ , το "Me and My Friends" είναι ένα τραγούδι για το οποίο η μπάντα νιώθει περήφανη . Παίζεται σε όλες τις περιοδείες από το 1986 κάνοντας το το έκτο πιο παιγμένο τραγούδι της μπάντας πίσω από τα "Give It Away", "Under the Bridge", "Scar Tissue", "Right On Time" and "By the Way". Είναι το παλαιότερο τραγούδι που συνεχίζεται να ερμηνεύεται συστηματικα.

Κατηγορία:Τραγούδια των Red Hot Chili Peppers
Κατηγορία:Τραγούδια του 1987
Κατηγορία:Singles του 1987
Βαγγέλης Σακελλαρίου

Ο Βαγγέλης Σακελλαρίου (Αθήνα, 4 Αυγούστου 1989), είναι Έλληνας καλαθοσφαιριστής. Διαθέτει ύψος 1,95 μέτρα και αγωνίζεται στις θέσεις Πλέι μέικερ-Σούτινγκ γκαρντ και υπό προϋποθέσεις Σμολ φόργουορντ.
Αμπντούλ Αζίζ

O Αμπντούλ Αζίζ (τουρκ. "Abdülaziz", 8 Φεβρουαρίου 1830 - 4 Ιουνίου 1876) ήταν ο 32ος Σουλτάνος της Οθωμανικής Αυτοκρατορίας κατά τους χρόνους 1861 - 1876.
Αμπντούλ Μετζίτ Β΄

Ο Αμπντούλ Μετζίτ Β΄ (τούρκικα:"Abdülmecit II", 29 Μαΐου 1868 - 23 Αυγούστου 1944) ήταν ο τελευταίος Χαλίφης του Ισλάμ κατά την περίοδο 1922 - 1924.
Χρήστος Τούντας

Ο Χρήστος Τούντας (20 Νοεμβρίου 1901 - 2 Απριλίου 1984) ήταν Έλληνας δικηγόρος, που υπηρέτησε ως βουλευτής και υπουργός στην κυβέρνηση του Σοφούλη, με καταγωγή από την Αρκαδία.
Fight Like a Brave

Το Fight Like a Brave είναι το πρώτο κομμάτι από το τρίτο άλμπουμ του αμερικανικού funk ροκ συγκροτήματος Red Hot Chili Peppers "The Uplift Mofo Party Plan". Κυκλοφόρησε ως το πρώτο single για το άλμπουμ. Παρά το γεγονός ότι είναι single, το τραγούδι δεν έχει ερμηνευτεί ζωντανά από το 1989. Σύμφωνα με ένα περιοδικό παίχτηκε μια φορά το 1991, αλλά λείπουν πληροφορίες και δεν εμφανίζεται στις setlists του συγκροτήματος. Το single περιλαμβάνει επίσης μια διασκευή στο κλασικό "Fire" του Jimi Hendrix, ως b-side. Θα εμφανιζόταν αργότερα στο "The Abbey Road EP" και το "Mother's Milk" ως φόρο τιμής στον κιθαρίστα Χίλελ Σλόβακ, ο οποίος πέθανε το 1988.

"Fight Like a Brave" εμφανίζεται στο video game Tony Hawk's "Pro Skater 3." .

Το "Fight Like a Brave" εμφανίζεται στην ταινία του 1986 "Tough Guys" .

Ένα μέρος των στίχων του τραγουδιού, "Κανείς δεν μπορεί να σας πει ότι πρέπει να φοβάστε» χρησιμοποιήθηκε επίσης από τον Bradley Nowell στο τραγούδι των Sublime " All You Need ".
Μελισσάνθη

Η Μελισσάνθη, το πραγματικό όνομα της οποίας ήταν Ήβη Κούγια-Σκανδαλάκη (7 Απριλίου 1907 – 9 Νοεμβρίου 1990), ήταν Ελληνίδα ποιήτρια.
Ενέλε Σοποάγκα

Ο Ενέλε Σοποάγκα ("Enele Sosene Sopoaga", 10 Φεβρουαρίου 1956) είναι διπλωμάτης και πολιτικός από το Τουβαλού και πρωθυπουργός από τον Αύγουστο του 2013 ως το 2019.

Εξελέγη βουλευτής στις γενικές εκλογές του 2010. Υπηρέτησε ως αντιπρόεδρος της κυβέρνησης και υπουργός Εξωτερικών, Περιβάλλοντος και Εργασίας στη βραχύβια κυβέρνηση του Μαατία Τοάφα από το Σεπτέμβριο ως το Δεκέμβριο του 2010. Έπειτα από μια ανεπιτυχή προσπάθεια να γίνει πρωθυπουργός το Δεκέμβριο του 2010 (έχοντας την υποστήριξη του Τοάφα), έγινε αρχηγός της αντιπολίτευσης. Την 1η Αυγούστου 2013 έγινε υπηρεσιακός πρωθυπουργός μετά την απομάκρυνση του πρωθυπουργού Γουίλι Τελάβι από το γενικό κυβερνήτη Ιάκομπα Ιταλέλι. Μία ημέρα μετά, στις 2 Αυγούστου 2013, η αντιπολίτευση καταψήφισε την κυβέρνηση του Τελάβι με πρόταση μομφής και ο Σοποάγκα ορκίστηκε πρωθυπουργός στις 5 Αυγούστου 2013, ημέρα που παρουσίασε και τη νέα κυβέρνηση.
Live Evil

Live Evil είναι ο τίτλος του διπλού, ζωντανά ηχογραφημένου δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε τον Δεκέμβριο του 1982 μέσω της δισκογραφικής εταιρείας "Vertigo Records" στην Ευρώπη και της "Warner Bros." στην Αμερική.

Αυτό ήταν το τελευταίο άλμπουμ των Black Sabbath με τον Ρόνι Τζέιμς Ντίο στα φωνητικά και τον Βίνι Άπις στα τύμπανα, μέχρι το "Dehumanizer" του 1992. Ο Ντίο αναφέρεται ως "Ronnie Dio" και όχι με το καλλιτεχνικό του όνομα "Ronnie James Dio", ενώ ο Άπις αναφέρεται ως γκεστ μουσικός.

Το 1996 η "Castle Communications" κυκλοφόρησε το άλμπουμ σε μορφή μονού CD, χωρίς το ορχηστρικό τραγούδι ""Fluff" με το οποίο τελειώνει ο δίσκος.

Η ηχογράφηση του "Live Evil" έγινε στα πλαίσια της αμερικάνικης περιοδείας για την προώθηση του "Mob Rules"", ενώ ταυτόχρονα υπήρξε βιντεοσκόπηση η οποία όμως δεν έχει κυκλοφορήσει. Το εξώφυλλο του άλμπουμ περιέχει αναπαραστάσεις από παλιότερα κομμάτια του συγκροτήματος.
Γιώργος Γεωργάκης

Ο Γιώργος Γεωργάκης, γεννημένος στις 18 Μαρτίου 1991 στο Μαρούσι Αττικής, είναι Έλληνας καλαθοσφαιριστής. Διαθέτει ύψος 2,05 μέτρα και αγωνίζεται στη θέση του Center.

Ο Γεωργάκης έκανε τα πρώτα του μπασκετικά βήματα στη Θεσσαλονίκη και συγκεκριμένα με την εφηβική ομάδα του Μαντουλίδη. Το πρώτο του επαγγελματικό συμβόλαιο υπεγράφη με την Ε.Κ. Καβάλας, για την οποία αγωνίστηκε για δύο χρόνια (2010-2012) στην Α1 Εθνική. Ακολούθως έλαβε μεταγραφή το 2012 στον Ολυμπιακό Πειραιώς. Με την ομάδα του Πειραιά πανηγύρισε την κατάκτηση της EuroLeague το 2013.

Ο καλαθοσφαιριστής έχει φορέσει το εθνόσημο με όλες τις νεανικές ομάδες, έχοντας κατακτήσει το ασημένιο μετάλλιο στο Παγκόσμιο Πρωτάθλημα Εφήβων το 2010 στο Όκλαντ της Νέας Ζηλανδίας και στο Ευρωπαϊκό Πρωτάθλημα Νέων Ανδρών στην Κροατία το 2010. Επίσης συμμετείχε στο Βαλκανικό Πρωτάθλημα Παίδων το 2006 στα Σκόπια, στο Ευρωπαϊκό Πρωτάθλημα Παίδων το 2006 στο Αντουχάρ και στο Ευρωπαϊκό Πρωτάθλημα Παίδων το 2007 στην Κρήτη. Ακόμη στο Ευρωπαϊκό Πρωτάθλημα Εφήβων το 2008 στον Πύργο, στο Ευρωπαϊκό Πρωτάθλημα Εφήβων το 2009 στο Μετς και στο Ευρωπαϊκό Πρωτάθλημα Νέων Ανδρών το 2011 στην Ισπανία.
Νικόλαος Μαυροκατακαλών

Ο Νικόλαος Μαυροκατακαλών ήταν Βυζαντινός στρατηγός στα χρόνια του αυτοκράτορα Αλεξίου Α΄ Κομνηνού (1081-1118). Την άνοιξη του 1087 από κοινού με έναν άλλο στρατηγό, τον Βεμπητζιώτη κοντά στη μικρή πόλη Κούλη, πάνω στον δρόμο που οδηγούσε από τον Αίμο στην Κωνσταντινούπολη, νίκησαν στρατιά 80.000 ανδρών αποτελούμενη από Πετσενέγους, Κομάνους και Ούγγρους, που είχαν επικεφαλής τον χαγάνο Τζελγού και τον έκπτωτο βασιλιά των Ούγγρων Σολομώντα. Ως αποτέλεσμα οι Πετσενέγοι υποχρεώθηκαν να εκκενώσουν τη Μακεδονία και τη Θράκη και να καταφύγουν πέραν του Αίμου.
Μαριανός Μαυροκατακαλών

Ο Μαριανός Μαυροκατακαλών ήταν Βυζαντινός ναύαρχος στα χρόνια του αυτοκράτορα Αλεξίου Β΄ Κομνηνού (1180-1183). Το 1180 ο αυτοκράτορας τον τοποθέτησε επικεφαλής του βυζαντινού στόλου της Αδριατικής. Τον ίδιο χρόνο απέκοψε τις γραμμές ανεφοδιασμού του ηγεμόνα της Κάτω Ιταλίας, του Νορμανδού Βοημούνδου που είχε εκστρατεύσει στην Αλβανία και βρισκόταν στο Δυρράχιο. Τον εξανάγκασε, λόγω έλλειψης εφοδίων, να συνθηκολογήσει και να γυρίσει άπρακτος στην Ιταλία.
Ιωάννης Βαπτιστής Σερπιέρης

Ο Ιωάννης Βαπτιστής Σερπιέρης (ιταλικά: "Giovanni Battista Serpieri", Ρίμινι, 1832 – Αθήνα, 1897) ήταν Ιταλός επιχειρηματίας, ο οποίος δραστηριοποιήθηκε στο Λαύριο, αλλά και σε άλλα μέρη της Ελλάδας, με μεταλλευτικές εργασίες. Ήταν ένας από τους πρώτους επιχειρηματίες που ασχολήθηκαν με τη μεταλλευτική στη νεώτερη Ελλάδα.
Θεόδωρος Αγριανίτης

Ο Θεόδωρος Αγριανίτης (σκοτώθηκε στις 14 Αυγούστου 1825) ήταν Έλληνας αγωνιστής του 1821. Καταγόταν από οικογένεια αγωνιστών. Πολέμησε υπό τις διαταγές του Γενναίου Κολοκοτρώνη. Είχε πάρει μέρος σε πολλές μάχες. Σκοτώθηκε κατά την πολιορκία του Παλαιόκαστρου της Αρκαδίας, πολεμώντας εναντίον των Αράβων του Ιμπραήμ το 1825.
Flight of the Rat

Το Flight of the Rat είναι τραγούδι του βρετανικού χαρντ ροκ συγκροτήματος Deep Purple, το οποίο περιλαμβάνεται στο τέταρτο στούντιο άλμπουμ τους με τίτλο ""Deep Purple in Rock".

Το "Flight of the Rat"" είναι ένα από τα ελάχιστα τραγούδια στη δισκογραφία του συγκροτήματος το οποίο δεν έχουν παίξει ποτέ ζωντανά.
Pictures of Home

Το Pictures of Home είναι τραγούδι του βρετανικού χαρντ ροκ συγκροτήματος Deep Purple, και είναι το τρίτο κομμάτι του έκτου στούντιο άλμπουμ τους με τίτλο "Machine Head".
Bloodsucker

thumb|220px|Εξώφυλλο του σινγκλ του "Super Trouper"
Το Bloodsucker είναι τραγούδι του βρετανικού χαρντ ροκ συγκροτήματος Deep Purple, το δεύτερο από το τέταρτο στούντιο άλμπουμ τους με τίτλο ""Deep Purple in Rock", ενώ το συγκρότημα ηχογράφησε και πάλι αυτό το κομμάτι για το δίσκο "Abandon"" του 1998.
Σαλμακίδα

Η νύμφη Σαλμακίς ([[Μουσείο του Λούβρου]]).
Στην ελληνική μυθολογία η Σαλμακίδα ήταν η Νύμφη (πιο συγκεκριμένα μια Ναϊάδα) από τη Καρία κοντά Αλικαρνασσό βρίσκεται στο νότιο-δυτική Ανατολία.

Η πανέμορφη Σαλμακίδα, μόλις αντίκρισε τον Ερμαφρόδιτος, τον ερωτεύτηκε κεραυνοβόλα. Αφού ντύθηκε και στολίστηκε εμφανίστηκε σ' όλο της το μεγαλείο στο θεϊκό άντρα και του ζήτησε να σμίξει μαζί της. Αυτός όμως αντιστάθηκε και απέρριψε τις προτάσεις της. Όταν ο νεαρός νόμισε πως έμεινε μόνος, γδύθηκε και βούτηξε στα πεντακάθαρα νερά της λίμνης. Η Νύμφη που παραφύλαγε κρυμμένη δεν μπόρεσε ν' αντισταθεί στη θέα του γυμνού κορμιού. Όρμησε στα νερά και άρχισε να αγκαλιάζει και να φιλάει το νέο. Αυτός αντιστάθηκε, μα η Νύμφη τον έσφιξε μ' όλη της τη δύναμη, προσευχήθηκε στον Δία και του ζήτησε να μη χωριστεί ποτέ από τον αγαπημένο της. Ο Δίας άκουσε την προσευχή της και ένωσε τα δυο κορμιά σ' ένα. Η Νύμφη και ο Ερμαφρόδιτος από τότε αποτελούν ένα πρόσωπο και ένα κορμί που είναι αρσενικό και θηλυκό ταυτόχρονα.
Fools

thumb|320px|"Οι Deep Purple σε συναυλία το 1970"
Το Fools είναι τραγούδι του βρετανικού χαρντ ροκ συγκροτήματος Deep Purple, το έκτο κομμάτι από το πέμπτο στούντιο άλμπουμ τους με τίτλο "Fireball".
Ομοσπονδία Ποδοσφαιρικών Ενώσεων Αζερμπαϊτζάν

Η Ομοσπονδία Ποδοσφαιρικών Ενώσεων Αζερμπαϊτζάν (αζερικά: "Azərbaycan Futbol Federasiyaları Assosiasiyası, AFFA") είναι το όργανο διοίκησης του ποδοσφαίρου στο Αζερμπαϊτζάν. Υπό την αιγίδα της διοργανώνονται το Πρωτάθλημα ποδοσφαίρου Αζερμπαϊτζάν και το Κύπελλο ποδοσφαίρου Αζερμπαϊτζάν, ενώ είναι υπεύθυνη για την οργάνωση και λειτουργεία των εθνικών ομάδων ανδρών, γυναικών και νέων του Αζερμπαϊτζάν. Εδρεύει στο Μπακού.
Γιώργος Ψαράκης

Ο Γιώργος Ψαράκης του Αριστείδη και της Μαρίας (Αρκαλοχώρι Ηρακλείου, 20 Νοεμβρίου 1919 - 27 Οκτωβρίου 2007) ήταν Έλληνας πολιτικός και αντιστασιακός, ο πρώτος βουλευτής του ΠΑΣΟΚ (1974) από την Κρήτη. Διετέλεσε διοικητής του ΟΓΑ από το 1981 ως το 1985.
Κάρολος Ιωσήφ Βοναπάρτης

Ο Κάρολος Ιωσήφ Βοναπάρτης ("Charles Joseph Bonaparte", 9 Ιουνίου 1851 - 28 Ιουνίου 1921) ήταν Αμερικανός πολιτικός που διετέλεσε υπουργός Ναυτικών (1905 - 1906) καθώς και Γενικός Εισαγγελέας των ΗΠΑ (1906 - 1909) στην κυβέρνηση Θεόδωρου Ρούζβελτ.
Γιάννης Αθηναίου

Ο Γιάννης Αθηναίου (Χολαργός, 27 Μαΐου 1988) είναι Έλληνας διεθνής καλαθοσφαιριστής. Διαθέτει ύψος 1,94 μέτρα και αγωνίζεται στη θέση Πλέι μέικερ και Σούτινγκ γκαρντ για την ομάδα της Μπιλμπάο Μπασκέτ.
Χασάν Γιουσούφ Χασάν

Ο Χασάν Γιουσούφ Χασάν (αναφέρεται και ως Γιουσούφ Ογλού Χασάν, 1915- 20 Ιανουαρίου 1969) ήταν Έλληνας βουλευτής. Εξελέγη βουλευτής Ροδόπης στις εκλογές του 1952 με τον Ελληνικό Συναγερμό. Στις εκλογές και του 1958 εξελέγη βουλευτής Ροδόπης με την ΕΡΕ και επανεξελέγη με το ίδιο κόμμα και με 9.843 ψήφους στις εκλογές του 1961. Επανεξελέγη με την ΕΡΕ στις εκλογές του 1963 με 4.987 ψήφους και στις επόμενες, του 1964 με την ΕΡΕ-ΚΠ.

Πέθανε σε ηλικία 54 ετών το 1969 ενώ μεταφερόταν στο νοσοκομείο της Καβάλας, έπειτα από συγκοπή καρδιάς που είχε υποστεί ενώ βρισκόταν σε εξοχικό κέντρο της Κομοτηνής.
Νίνα Νέσμπιτ

H Νίνα Νέσμπιτ (ολόκληρο όνομα: Nina Lindberg Nesbitt) (γεν. 11 Ιουλίου 1994) είναι Σκωτσέζα τραγουδίστρια και κιθαρίστρια. Γεννήθηκε στο Εδιμβούργο της Σκωτίας. 
Το single της "Stay Out" έφτασε στο νούμερο 21 τον Απρίλιο του 2013 στο Ηνωμένο Βασίλειο charts. Ήταν ένα σημαντικό «χτύπημα» για την ανακάλυψή της.

Παίζει κιθάρα, πιάνο και φλάουτο.

Παρακολούθησε μαθήματα στο μικρό σχολείο του χωριού στο Bellsquarry, Livingston και στο  Balerno Community High School .

O πατέρας της είναι από τη Σκωτία και η μητέρα της από τη Σουηδία.
Hollywood (Africa)

To Hollywood (Africa) είναι ένα τραγούδι των Red Hot Chili Peppers από το δεύτερο τους άλμπουμ, Freaky Styley. Είναι μια διασκευή στο τραγούδι των The Meters, "Africa" από το άλμπουμ Rejuvenation.

Ήταν μέσα στα αγαπημένα του παραγωγού George Clinton. Έμπαινε στη σκηνή την ώρα που το ερμήνευαν οι Chili Peppers και το τραγουδούσε μαζί τους, εκπλήσσοντας το κοινό.

Αν και είναι single δεν έχει ερμηνευτεί ολόκληρο από το 1992. Έχει εμφανιστεί αρκετές φορές από τότε σε μορφή tease.
Μαύρη Μοίρα

Η Μαύρη Μοίρα ήταν στολίσκος πειρατικών σκαφών που συγκρότησαν αρματολοί της περιοχής του Ολύμπου και ορισμένοι Μακεδόνες και Θεσσαλοί. Ο στολίσκος αυτός έδρασε το 1807 στον θαλάσσιο χώρο των Βορείων Σποράδων και στον Θερμαϊκό μέχρι τη Λήμνο προς βορρά και μέχρι τον Καφηρέα προς νότο.Όταν τον Αύγουστο του 1807 ο ναύαρχος Σινιάβιν με τον ρωσικό στόλο αποχώρησε από το Αιγαίο, αρκετοί Υδραίοι, Σπετσιώτες και κάτοικοι άλλων νησιών δεν ήθελαν να γυρίσουν στις πατρίδες τους, επειδή φοβούνταν τουρκικά αντίποινα. Σχηματίζοντας μικρούς στολίσκους με ορμητήριο τις Βόρειες Σποράδες λεηλατούσαν πλοία με τουρκική σημαία.<br>
Την ίδια περίοδο ο Αλή πασάς, θέλοντας να εκκαθαρίσει τη Θεσσαλία και τη Μακεδονία από τους αρματολούς, εξεστράτευσε εναντίον τους. Οι αρματολοί κατέφυγαν στις Βόρειες Σποράδες, όπου ενώθηκαν με τους πειρατές. Οι πιο σημαντικοί μεταξύ αυτών των αρματολών ήταν ο Γιάννης Σταθάς, ο Καψαβέρνης, ο Θύμιος Βλαχάβας, ο Τσαχίλας, οι Λαζαίοι, ο Σύρος, ο Μπεζιώτης, ο Ρομφαίης από τη Νάουσα, ο Βασίλης και ο Νικοτσάρας. Οργάνωσαν πολύ καλά τους πειρατικούς στολίσκους και τέθηκαν επικεφαλής τους. Πρώτοι καπετάνιοι αναδείχτηκαν ο Νικοτσάρας και ο Γιάννης Σταθάς. Έβαφαν τα πλοία τους μαύρα και τα πανιά σε σκούρο χρώμα. Γι' αυτό και ο στόλος τους πήρε το όνομα «Μαύρη Μοίρα».<br>
Ο περιηγητής Couzineri (Voyage dans le Macedoine, I, σελ. 74) γράφει ότι η Μαύρη Μοίρα αποτελούνταν από εβδομήντα πλοία διαιρεμένα σε δέκα μοίρες που αποκαλούνταν ταϊφέδες. Κάθε μοίρα έφερε το όνομα των αρματολών που επέβαιναν σ' αυτήν (δηλαδή Μοριάς, Ρούμελη, Βάλτος, Όλυμπος, Άσπρη Θάλασσα, Σκιάθος, Νάουσα, Κασσάνδρα κ.λπ.).<br>
Οι αρχικαπετάνιοι Σταθάς και Νικοτσάρας έκαναν ορμητήριό τους τη Σκιάθο, επιτίθεντο και καταβύθιζαν κάθε τουρκικό σκάφος, σκοτώνοντας τα πληρώματα, ενώ χτυπούσαν με εμβολή και βύθιζαν και πολεμικά πλοία, όπως κορβέτες και μπρίκια. Δημοτικά τραγούδια που διέσωσε ο Πάσοβ, μιλούν για τα κατορθώματα της Μαύρης Μοίρας στα ύδατα του Αιγαίου, της Κασσάνδρας και του Θερμαϊκού.<br>
Τον Νοέμβριο του επόμενου χρόνου τουρκική ναυτική μοίρα βαρέων σκαφών, αποτελούμενη από φρεγάτες και μπρίκια, επιτέθηκε στη βάση των πειρατικών στη Σκιάθο. Ο τουρκικός στόλος υπέστη καταστροφή, σ' αυτό δε βοήθησε και αγγλική πολεμική φρεγάτα που έπλεε εκεί.<br>
Οι Τούρκοι τότε επεδίωξαν τη συνδιαλλαγή: έδωσαν αμνηστία στους πειρατές, οι νησιώτες γύρισαν στα νησιά τους, οι αρματολοί στα αρματολίκια τους και η Μαύρη Μοίρα διαλύθηκε. Όμως, οι αρματολοί καθώς χωρίστηκαν, απομονωμένοι δέχτηκαν την επίθεση του Αλή πασά και μέσα σε τρία χρόνια εξοντώθηκαν όλοι.<br>
Ιστορίες του χωρκού

Οι «Ιστορίες του χωρκού» (κυπριακή διάλεκτος: χωρκό= χωριό) είναι κυπριακή κωμική τηλεοπτική σειρά η οποία προβαλλόταν από το ΡΙΚ1 και από το δορυφορικό κανάλι του ΡΙΚ το ΡΙΚ Sat. Αποτελεί τη μακροβιότερη σειρά της κυπριακής τηλεόρασης. Η σειρά ξεκίνησε να μεταδίδεται το 1996 και ολοκληρώθηκε το 2006. Την περίοδο 2010-2011 προβλήθηκαν νέα επεισόδια (59) της σειράς.
Πάζαρτζικ

right|280px|thumb|Ο πύργος του ρολογιού είναι ένα από τα αξιοθέατα του Πάζαρτζικ.
Το Πάζαρτζικ ή "Παζαρτζίκι" (βουλγαρικά: Пазарджик) είναι πόλη που βρίσκεται στις όχθες του ποταμού Εβρου στη Νότια Βουλγαρία και πρωτεύουσα της ομώνυμης επαρχίας. Έχει πληθυσμό 71.979 κατοίκους (2012) και είναι η δέκατη τέταρτη πολυπληθέστερη πόλη της χώρας.
Born Again

Born Again είναι ο τίτλος του ενδέκατου στούντιο δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε τον Αύγουστο του 1983 μέσω της δισκογραφικής εταιρείας "Vertigo" στην Ευρώπη και της Warner Bros. στην Αμερική.
Αββαείο του Φεκάμπ

Το Αββαείο του Φεκάμπ (Αγγλικά: Fécamp Abbey, Γαλλικά: Abbaye de la Trinité de Fécamp) είναι ένα μοναστήρι Βενεδικτίνων στην πόλη Φεκάμπ της Νορμανδίας στη βόρεια Γαλλία. Το μοναστήρι ήταν πρώτο στην παραγωγή ενός φυτικού λικέρ για τους Βενεδικτίνους, που είχε το κονιάκ σαν βάση του.
Άνγκελ Ιορντανέσκου

Ο Άνγκελ Ιορντανέσκου (Anghel Iordănescu/ˈanɡel jordəˈnesku) γεννήθηκε στις 4 Μαΐου 1950 στο Ιάσιο της Ρουμανίας, είναι πρώην διεθνής ποδοσφαιριστής και νυν προπονητής. Το 2007 εγκατέλειψε την προπονητική για να ασχοληθεί με την πολιτική, όμως τον Δεκέμβριο του 2013 επέστρεψε στον χώρο του ποδοσφαίρου αναλαμβάνοντας αρχικά τη θέση του τεχνικού διευθυντή στην ποδοσφαιρική ομοσπονδία της χώρας του και δέκα μήνες αργότερα (Οκτώβριος 2014) αυτήν του προπονητή στην εθνική ομάδα της Ρουμανίας.
Αλέξανδρος Μερεντίτης

Ο Αλέξανδρος Μερεντίτης (1880, Θήβα - 15 Ιουλίου 1964) ήταν Έλληνας στρατιωτικός και πολιτικός. Εκτέλεσε καθήκοντα αρχηγού ΓΕΣ (επισήμως ήταν υπαρχηγός του ΓΕΣ) την περίοδο 1928-29, και έγινε επίσης υπουργός σε διάφορες βραχύβιες κυβερνήσεις.

Γεννήθηκε το 1880 στη Θήβα. Αφού αποφοίτησε από τη Σχολή Ευελπίδων, κατατάχθηκε στο στράτευμα (Πυροβολικό) στις 6 Ιουλίου 1902. Πήρε μέρος στο Μακεδονικό Αγώνα. Τον πρόδωσαν και συνελήφθη από τις τουρκικές αρχές που τον έκλεισαν στις φυλακές του Μοναστηρίου, παραλίγο δε να τον τυφεκίσουν. Πήρε μέρος στους Βαλκανικούς Πολέμους ως υπολοχαγός, διοικητής πυροβολαρχίας στη Μακεδονία και στην Ήπειρο, στις επιχειρήσεις για την κατάληψη των Ιωαννίνων. Μετά τη λήξη τους διορίστηκε καθηγητής Περιγραφικής Γεωμετρίας στη Σχολή Ευελπίδων. Έγραψε και σύγγραμμα με τίτλο «Μαθήματα Περιγραφικής Γεωμετρίας».<br>

Στον Α΄ Παγκόσμιο Πόλεμο υπηρέτησε ως αντισυνταγματάρχης, διοικητής του πυροβολικού της IV Μεραρχίας. Στις επιχειρήσεις στη Ρωσία (Εκστρατεία της Κριμαίας) υπηρέτησε ως διοικητής πυροβολικού της II Μεραρχίας.<br>
Στη Μικρασιατική Εκστρατεία υπηρέτησε ως διοικητής πυροβολικού του Β΄ Σώματος Στρατού και κατόπιν του Α΄ Σώματος Στρατού, στο οποίο λίγες ημέρες πριν από την κατάρρευση του μετώπου έγινε επιτελάρχης.<br>
Μετά τη Μικρασιατική Καταστροφή για κάποιο διάστημα με αίτησή του τέθηκε σε διαθεσιμότητα. Ανακλήθηκε στην ενέργεια, έγινε υποστράτηγος και τοποθετήθηκε επιθεωρητής Πυροβολικού. Υπήρξε χρονολογικά ο δεύτερος εμψυχωτής αυτής της νεοσύστατης τότε υπηρεσίας, η οποία οργάνωσε και ανέπτυξε το σύστημα εκπαίδευσης του Πυροβολικού.<br>
Στάλθηκε για εκπαίδευση στη Γαλλία, κι όταν επέστρεψε, τοποθετήθηκε υπαρχηγός του Επιτελείου, εκτελούσε δε καθήκοντα αρχηγού επειδή η θέση αυτή ήταν κενή. Συνέταξε και εισηγήθηκε σχέδιο οργάνωσης του στρατού, που προέβλεπε μειωμένη θητεία. Το σχέδιο αυτό εγκρίθηκε και τέθηκε σε ισχύ.<br>

Επειδή διέκειτο φιλικά προς το Κίνημα Πλαστήρα του Μαρτίου 1933 αποστρατεύτηκε. Στα χρόνια της Κατοχής η κυβέρνηση Ιωάννη Ράλλη τον ανακάλεσε τον Οκτώβριο 1943 στην ενεργό υπηρεσία και τον προήγαγε σε αντιστράτηγο. Διετέλεσε υπουργός-γενικός διοικητής Μακεδονίας και υπουργός Στρατιωτικών στην κυβέρνηση Πέτρου Βούλγαρη τον Απρίλιο και τον Αύγουστο του 1945, και υπουργός Στρατιωτικών και προσωρινά Ναυτικών στην κυβέρνηση του Αρχιεπισκόπου Δαμασκηνού την ίδια χρονιά. Επί πρωθυπουργίας Θεμιστοκλή Σοφούλη έγινε υπουργός-γενικός διοικητής Μακεδονίας (1945-1946).

Πέθανε από συγκοπή καρδιάς τον Ιούλιο του 1964 στην Αθήνα και κηδεύτηκε με δημόσια δαπάνη από το Ναό της Μητρόπολης.Ήταν άγαμος.
Αλβανική Ομοσπονδία Ποδοσφαίρου

Η Αλβανική Ομοσπονδία Ποδοσφαίρου (αλβανικά: "Federata Shqiptare e Futbollit", FSHF) είναι το όργανο διοίκησης του ποδοσφαίρου στην Αλβανία. Εδρεύει στα Τίρανα. Διοργανώνει την ανώτατη κατηγορία της Αλβανίας, την πρώτη κατηγορία, τη δεύτερη κατηγορία, την τρίτη κατηγορία, το Κύπελλο και το Σούπερ Καπ. Για το γυναικείο ποδόσφαιρο, η Ομοσπονδία διοργανώνει το πρωτάθλημα ποδοσφαίρου γυναικών, καθώς και το Κύπελλο. Η ομοσπονδία συντονίζει επίσης τις δραστηριότητες των εθνικών ομάδων ανδρών, γυναικών και νέων της Αλβανίας.
Αστέριος Ζουρμπάς

Ο Αστέριος Ζουρμπάς ή "Ζορμπάς", του Γεωργίου και της Μαρίας, (1874 - 20 Φεβρουαρίου 1957) ήταν Έλληνας δημοσιογράφος, συνδικαλιστής και βουλευτής σε εκλογικές περιφέρειες της Μακεδονίας και ευεργέτης της Κατερίνης. Καταγόταν από την ιστορική οικογένεια του Γιώργου (Αλέξη) Ζορμπά και ήταν ο ιδρυτής του συνοικισμού των Καταφυγιωτών στην Κατερίνη. Υπηρέτησε ως πρόεδρος της Ενώσεως Πυροπαθών Καταφυγίου "Τα Πιέρια" και στη συνέχεια ως επίτιμος πρόεδρος.
Live at Donington

Το Live at Donington είναι ζωντανά ηχογραφημένος δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή τριπλού δίσκου βινυλίου και διπλού CD στις 8 Νοεμβρίου 1993 μέσω της δισκογραφικής εταιρείας "ΕΜΙ". Η αρχική κυκλοφορία αποτελούσε περιορισμένη έκδοση αλλά το 1998 ο δίσκος επανεκδόθηκε από την "ΕΜΙ" και έχει τεθεί σε ευρεία κυκλοφορία.

Η ηχογράφηση του άλμπουμ έγινε κατά την περιοδεία για την προώθηση του "Fear of the Dark", στο φεστιβάλ "Monsters of Rock" του Ντόνινγκτον, στην Αγγλία, μπροστά σε 80.000 οπαδούς του συγκροτήματος.
Ντάρεν Κρις

Ο Ντάρεν Κρις ("Darren Everett Criss", 5 Φεβρουαρίου 1987) είναι Αμερικανός ηθοποιός, τραγουδιστής-τραγουδοποιός, μουσικός και συνθέτης. 
Είναι επίσης ένα από τα ιδρυτικά μέλη και συνιδιοκτήτης της StarKid Productions, μια εταιρεία μουσικού θεάτρου με έδρα το Σικάγο.
Ο Κρις τράβηξε την προσοχή όταν πήρε τον ρόλο του Χάρι Πότερ στη μουσική παραγωγή StarKid του A Very Potter Musical. Ο θεατρικός θίασος άφησε ιστορία στο Billboard όταν ο "Me and My Dick" έγινε ο πρώτος δίσκος φοιτητών που κάνει το ντεμπούτο του στον αριθμό ένδεκα στα "Top Cast Albums chart".

Ο Κρις έγινε ευρύτερα γνωστός απ' τη σειρά "Glee", μια μουσική κωμική σειρά στην οποία υποδύεται τον "Blaine Anderson", έναν γκέι μαθητή λυκείου. Η πρώτη του διασκευή στη σειρά ήταν το "Teenage Dream" της Κέιτι Πέρι, το οποίο έγινε το γρηγορότερο σε πωλήσεις σινγκλ του "Glee" φτάνοντας στον αριθμό οκτώ στο Billboard Hot 100. Οι "Warblers" έχουν πουλήσει πάνω από 1,3 εκατομμύρια κομμάτια, και το soundtrack άλμπουμ, Glee: The Music Presents the Warblers (2011) έφτασε στο νούμερο δύο στα Billboard 200 charts.
Σασσάν

Ο Σασσάν ήταν ο ιδρυτής της δυναστείας των Σασσανιδών που κυβέρνησε την Περσία για τέσσερις περίπου αιώνες δημιουργώντας την δεύτερη μεγάλη Περσική αυτοκρατορία μετά από την αρχαία αυτοκρατορία των Αχαιμενιδών. Ο Σασσάν ήταν ένας δυναμικός πολεμιστής ιερέας υψηλού βαθμού του Ζωροαστρισμού θεωρητικά παππού του ιδρυτή της αυτοκρατορίας των Σασσανιδών αλλά υπάρχουν δύο διαφορετικές ιστορίες γύρω από αυτό το θέμα. Σύμφωνα με τον Ιρανό ιστορικό Ταμπαρί ήταν πατέρας του Παπάκ υποτελή βασιλιά των Αρσακιδών στην πόλη Δαρέμπ και μέσω του γιου του παππούς του ιδρυτή της αυτοκρατορίας των Σασσανιδών Αρδασίρ Α΄. Σύμφωνα με το βιβλίο των Παχλεβί ο Σασσάν ήταν ο πατέρας του Αρδασίρ με σύζυγο την κόρη του ευγενούς Παπάκ ο οποίος την πάντρεψε με τον Σασσάν όταν άκουσε ότι κατάγεται από τους αρχαίους Αχαιμενίδες βασιλείς. Ο γιος ονομάστηκε Αρδασίρ σε μίμηση των Αχαιμενιδών βασιλέων, στην συνέχεια ο Σασσάν εξαφανίστηκε από την ιστορία και ο παππούς από μητέρα Παπάκ μεγάλωσε τον Αρταξία σαν γιο του.
Οι Σασσανίδες βασιλείς ένωσαν ξανά όλους τους Πέρσες σε μια ισχυρή αυτοκρατορία όπως η αρχαία αυτοκρατορία των Αχαιμενιδών με χαρακτηριστικότερο στοιχείο την θρησκεία του Ζωροαστρισμού. Εγκατέλειψαν την ανίσχυρη φιλελληνική πολιτική των Πάρθων της δυναστείας των Αρσακιδών που είχε φέρει στην Περσία την παρακμή και την εγκατάλειψη του Ζωροαστρισμού χάρη Ελληνικών εθίμων.
Αθανάσιος Πέγιος

Ο Αθανάσιος Πέγιος του Πέτρου (1893 - 16 Ιανουαρίου 1971) ήταν Έλληνας έμπορος, ο οποίος χρημάτισε επανειλημμένα βουλευτής Πέλλας.
Χρυσόστομος Κανδυλιάρης

Ο Χρυσόστομος Κανδυλιάρης (πέθανε στις 26 Οκτωβρίου 1976) ήταν Έλληνας γεωπόνος και πολιτικός. Διετέλεσε βουλευτής Θεσσαλονίκης.
Get Up and Jump

To Get Up and Jump είναι ένα τραγούδι από το ντεμπούτο άλμπουμ των Red Hot Chili Peppers, "The Red Hot Chili Peppers". Το "Get Up and Jump" είναι το μόνο κανονικό single του άλμπουμ. Το τραγούδι δεν έχει δικό του βίντεο κλιπ.

Ήταν το δεύτερο τραγούδι που έγραψε η μπάντα (το πρώτο είναι το "Out in L.A."), όταν ήτσν ακόμα γνωστή με το όνομα "Tony Flow and the Miraculously Majestic Masters of Mayhem". 

Το τραγούδι δεν έχει ερμηνευτεί ολόκληρο από το 1991 αν και ερμηνεύτηκε σε μορφή tease 2 φορές το 2003 και μία το 2012.
Γεώργιος Λούλης

Ο Γεώργιος Λούλης (1899 – Σίφνος, 8 Αυγούστου 1971) ήταν Έλληνας επιχειρηματίας και πολιτικός, που διετέλεσε βουλευτής Μαγνησίας επί 3 συνεχείς φορές. Η οικογένεια Λούλη έχει καταγωγή από την Ήπειρο.
Τηλέμαχος ο Φαρσάλιος

Ο Τηλέμαχος ο Φαρσάλιος, ήταν αρχαίος Έλληνας αθλητής της πάλης από τα Φάρσαλα στη Θεσσαλία, ο οποίος έζησε στις αρχές του 5ου αιώνα π.Χ. και διακρίθηκε στους Ολυμπιακούς αγώνες της Αρχαϊκής περιόδου. Το άγαλμα του διασώζεται και αποτελεί μέρος του αναθήματος του Δαόχου, ενώ αδερφός του ήταν ο διάσημος αθλητής και ολυμπιονίκης του παγκρατίου Αγίας κατά την ίδια διοργάνωση των ολυμπιακών αγώνων.
March or Die

March or Die είναι ο τίτλος του δέκατου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 14 Αυγούστου 1992 σε μορφή δίσκου βινυλίου και CD μέσω της δισκογραφικής εταιρείας "Epic Records".
Μεχντί Αμπέντ

Ο Μεχντί Αμπέντ (γεννημένος στις 6 Αυγούστου 1992) είναι Αλγερινός ποδοσφαιριστής ο οποίος αγωνίζεται ως μέσος στη Ντιζόν.
Σιλίστρα

<br>

Η Σιλίστρα (βουλγαρικά: Силистра) είναι πόλη-λιμάνι στη βορειοανατολική Βουλγαρία, πρωτεύουσα της ομώνυμης επαρχίας και μια από τις σημαντικές πόλεις της ιστορικής περιοχής της Νότιας Δοβρουτσάς. Έχει πληθυσμό 35.230 κατοίκους (2012). Είναι χτισμένη στη νότια όχθη του ποταμού Δούναβη, φυσικού συνόρου με τη Ρουμανία, στο σημείο όπου ο ποταμός παύει να αποτελεί το σύνορο των δύο χωρών και στρέφεται στη Ρουμανία. 

Η Σιλίστρα είναι μεγάλο πολιτιστικό, βιομηχανικό, συγκοινωνιακό και εκπαιδευτικό κέντρο της βορειοανατολικής Βουλγαρίας. Υπάρχουν πολλά ιστορικά αξιοθέατα, μεταξύ αυτών ένας πλούσια διακοσμημένος υστερορωμαϊκός τάφος, υπολείμματα του Μεσαιωνικού φρουρίου, ένα Οθωμανικό φρούριο και μια πινακοθήκη.
Χρήστος Λισγάρας

Ο Χρήστος Λισγάρας (12 Φεβρουαρίου 1986, Πειραιάς) είναι Έλληνας ποδοσφαιριστής, ο οποίος αγωνίζεται ως κεντρικός αμυντικός για τον Απόλλωνα Σμύρνης..
Ντούπνιτσα

Η Ντούπνιτσα (βουλγαρικά: Дупница) είναι πόλη της δυτικής Βουλγαρίας. Είναι στους πρόποδες της ψηλότερης οροσειράς της Βαλκανικής Χερσονήσου, της Ρίλα, και περίπου 50 χλμ. νότια της πρωτεύουσας Σόφιας. Η Ντούπνιτσα είναι η δεύτερη μεγαλύτερη πόλη της Επαρχίας ΚιουστεντίλΈχει πληθυσμό 35.506 κατοίκους (2012).
Προσωνύμιο της πόλης είναι "πόλη του φαρμακείου".

Η Ντούπνιτσα αναφέρεται επίσης ως "Πράσινη και Σκιερή Πόλη", λόγω της θέσης της που την καθιστά αρκετά σκιερή το καλοκαίρι και λόγω της αφθονίας των δένδρων της. Η Ντούπνιτσα είναι, όπως λέγεται συχνά, η "Μικρή Ιταλία της Βουλγαρίας". Το προσωνύμιο αυτό οφείλεται στο γεγονός ότι πολλοί κάτοικοι έχουν πάει όλα αυτά τα χρόνια για να εργαστούν και να ζήσουν στην Ιταλία και κάθε καλοκαίρι επιστρέφουν στην πατρίδα τους.
Σμόλιαν

<br>

Το Σμόλιαν (βουλγαρικά: Смолян) είναι πόλη και χιονοδρομικό κέντρο στο νότιο άκρο της Βουλγαρίας κοντά στα σύνορα με την Ελλάδα. Είναι διοικητικό και οικονομικό κέντρο της ομώνυμης επαρχίας.Η πόλη βρίσκεται στην κοιλάδα των Ποταμών Τσέρνα ("Μαύρος") και Μπιάλα ("Ασπρος") στην κεντρική Ροδόπη, στους πρόποδες του υψηλότερου τμήματος της οροσειράς, νότια των δημοφιλών χιονοδρομικών κέντρων Παμπόροβο και Τσεπέλαρε. Έχει πληθυσμό 30.642 κατοίκους (2012).
Τόμυ Μοτόλα

Ο Thomas Daniel "Tommy" Mottola (γεννημένος στις 14 Ιουλίου 1949) είναι Αμερικανός μουσικός παραγωγός και επιχειρηματίας, συνιδιοκτήτης της Casablanca Records, θυγατρικής εταιρίας του ομίλου Universal Music Group. Είναι πατρεμένος από το 2000 με τη Μεξικανή τραγουδίστρια και ηθοποιό Ταλία και παλαιότερα υπήρξε παντρεμένος με την Αμερικανίδα τραγουδίστρια Μαράια Κάρεϊ. Διηύθυνε τη Sony Music Entertainment, τη μητρική εταιρία της Columbia Records, για πάνω από 15 χρόνια. Έχει αποκαλεστεί πολλές φορές ως "ο μεγιστάνας της παγκόσμιας μουσικής βιομηχανίας" επειδή υπήρξε ο άνθρωπος που προώθησε τις καριέρες μερικών από τους μεγαλύτερους καλλιτέχνες των τελευταίων 40 χρόνων.

Ο Τόμυ Μοτόλα εισήχθη στη μουσική σκηνή στα μέσα της δεκαετίας του 1960 αρχικά ως τραγουδιστής. Μετά από μια αποτυχημένη προσπάθεια στο χώρο της δισκογραφίας κάτω από το ψευδώνυμο "T.D. Valentine" άρχισε να εργάζεται για τον υπερόμιλο διαφημιστικών επειχηρήσεων Chappell Publishing και ίδρυσε την δικιά του εταιρία management, τη Champion Entertainment Organization. Η δουλειά του στη Chappell τον έφερε σε επαφή με πολλούς καλλιτέχνες και σύντομα ανέλαβε ένα πολύ δημοφιλές συγκρότημα της εποχής, τους Hall and Oates, τους οποίους βοήθησε να υπογράψουν συμβόλαιο με μεγάλο δισκογραφικό label.

Ο Μοτόλα υπήρξε πρωτοπόρος στον τομέα του management των μουσικών καλλιτεχνών, επενδύοντας σε καινούργια μέσα προώθησης όπως η παραγωγή μουσικών βίντεο κλιπ και οι εταιρικές χορηγίες στις περιοδείες των καλλιτέχνων. Ήταν επίσης μέντορας πολλών καλλιτεχνών και "κυνηγός ταλέντων". Οι πιο διάσημοι προστατευόμενοί του ήταν οι Carly Simon, John Mellencamp, Diana Ross, Taylor Dayne, Mariah Carey, Gloria Estefan, Shakira, Anastacia, Celine Dion, Ricky Martin και Jennifer Lopez. Επίσης ήταν υπεύθυνος για τις μουσικές καριέρες της Lindsay Lohan και του Mika, καθώς και για την προώθηση μεγάλων καλλιτεχνών όπως ο Michael Jackson, o Bruce Springsteen, οι Destiny's child και η Barbra Streisand.

Τα τελευταία χρόνια ασχολείται εκτεταμένα με την επένδυση και παραγωγή μουσικών παραστάσεων στο Broadway μαζί με τη σύζυγό του.
Γιάννης Σκληβανιώτης

Ο Γιάννης Σκληβανιώτης είναι ποιητής και λογοτέχνης. Γεννήθηκε στη Λιβαδειά στις 12 Ιουνίου του 1934.
Νικόλαος Μπαμπανίκας

Ο Νικόλαος Μπαμπανίκας, ήταν σημαντικός Έλληνας Μακεδονομάχος οπλαρχηγός από την Κατερίνη Πιερίας.
Ιωάννης Πετρίδης

-->
Ο Ιωάννης Πετρίδης (18 Αυγούστου 1931 - 6 Ιανουαρίου 2016) ήταν Έλληνας οικονομολόγος και πολιτικός, που υπηρέτησε ως βουλευτής Πιερίας με τη Νέα Δημοκρατία από το 1985 ως το 1989.
Αναστάσιος Τσαχαλίνας

Ο Αναστάσιος Τσαχαλίνας (1904 - 7 Σεπτεμβρίου 1971) ήταν Έλληνας έμπορος, επιχειρηματίας και κτηματίας, Δήμαρχος Κατερίνης στις αρχές της δεκαετίας του '50.
The System Has Failed

Το The System Has Failed είναι το δέκατο στούντιο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε το Σεπτέμβριο του 2004 μέσω της "Sanctuary Records".
Νικόλαος Κοντογιαννόπουλος

Ο Νικόλαος Β. Κοντογιαννόπουλος (Αγία Μαύρα Αμαλιάδας, 1906. - 14 Απριλίου 1984) ήταν Έλληνας δικηγόρος και πολιτικός. Χρημάτισε βουλευτής Ηλείας.

Εξελέγη για πρώτη φορά βουλευτής Ηλείας με τον Ελληνικό Συναγερμό στις εκλογές του 1952 Στις επόμενες εκλογές, το 1956, ήταν υποψήφιος με το συνδυασμό του Στεφανόπουλου (Λαϊκό Κοινωνικό Κόμμα) αλλά δεν εξελέγη βουλευτής (συγκέντρωσε 3.918 ψήφους), επειδή το κόμμα αυτό δεν είχε καταφέρει να συγκεντρώσει πάνω από 15% των εδρών σε ολόκληρη τη χώρα. Στις εκλογές του 1958 ωστόσο ήταν ξανά υποψήφιος με τον ίδιο συνδυασμό και εξελέγη βουλευτής. Εξελέγη για τελευταία φορά βουλευτής με την ΕΡΕ στις εκλογές του 1963.

Ο Νικόλαος Κοντογιαννόπουλος πέθανε σε ηλικία 78 ετών. Κηδεύτηκε από τον ιερό ναό του Αγίου Αθανασίου, στην Αμαλιάδα, την Κυριακή του Πάσχα, στις 15 Απριλίου 1984.
Γιόζεφ Ροτ

Ο Γιόζεφ Ροτ (Joseph Roth, 2 Σεπτεμβρίου 1894 - 27 Μαΐου 1939) ήταν Αυστριακός συγγραφέας και δημοσιογράφος εβραϊκής καταγωγής, περισσότερο γνωστός για το μυθιστόρημά του "Το εμβατήριο Ραντέτσκυ". Έζησε και έγραψε την περίοδο του Μεσοπολέμου, και τα μυθιστορήματά του αντικατοπτρίζουν όλες τις πτυχές της ζωής σε εκείνη την ταραγμένη εποχή.
Eternal Pyre

Eternal Pyre είναι ο τίτλος του EP σινγκλ του αμερικανικού thrash metal συγκροτήματος Slayer, το οποίο κυκλοφόρησε τον Ιούνιο του 2006 μέσω της δισκογραφικής εταιρείας "American Records".
Η συγκεκριμένη κυκλοφορία πραγματοποιήθηκε στη θέση του άλμπουμ ""Christ Illusion" το οποίο ήταν προγραμματισμένο να κυκλοφορήσει στις 6 Ιουνίου 2006 (6/6/6), αλλά η συγκεκριμένη έκδοση καθυστέρησε δύο μήνες. Το ΕΡ περιείχε το τραγούδι "Cult", το βίντεο μίας ζωντανής εκτέλεσης του "War Ensemble"" από το "Full Force Festival" της Γερμανίας στις 1 Ιουνίου 2005 και ένα ολιγόλεπτο βίντεο του συγκροτήματος στο στούντιο.
Το "Eternal Pyre" κυκλοφόρησε σε μορφή 7" δίσκου βινυλίου μέσω της "Nuclear Blast", σε περιορισμένο αριθμό χιλίων αντιτύπων. Γνώρισε μεγάλη εμπορική επιτυχία στη Δανία και τη Φινλανδία, όπου ανέβηκε στο # 3 και το # 2 των τσαρτ των σινγκλ, αντίστοιχα.
Σβιστόβ

<br>

Το Σβιστόβ (βουλγαρικά: Свищов) είναι πόλη της βόρειας Βουλγαρίας στην Επαρχία του Βέλικο Τάρνοβο, στη δεξιά όχθη του ποταμού Δούναβη, απέναντι από τη Ρουμανική πόλη Ζιμνιτσέα. Είναι το διοικητικό κέντρο του ομώνυμου Δήμου. Με πληθυσμό 35.923 το Δεκέμβριο του 2009, η πόλη είναι η δεύτερη μεγαλύτερη της επαρχίας μετά το Βέλικο Τάρνοβο και πριν τη Γκόρνα Οριαχόβιτσα.
Κυριάκος Μάτσης

Ο Κυριάκος Μάτσηςήταν αγωνιστής, μέλος της ΕΟΚΑ κατά την περίοδο της Αγγλικής αποικιοκρατίας (με το ψευδώνυμο "Μιλτιάδης") και στοχαστής. Γεννήθηκε στο χωριό Παλαιχώρι, της επαρχίας Λευκωσίας στις 23 Ιανουαρίου του 1926 και ήταν το ένα από τα τρία τέκνα της οικογένειας του Χρηστοφή και της Κυριακού Μάτση. Ο αδελφός του, Γιαννάκης Μάτσης, ήταν Τομεάρχης Λευκωσίας και μετέπειτα πολιτικός. Ο Κυριακός το 1946 εισήχθη στο Αριστοτέλειο Πανεπιστήμιο Θεσσαλονίκης όπου σπούδασε γεωπονία (απόφοιτος 1952). Κατά την διάρκεια της διαμονής του στην Θεσσαλονίκη γνωρίστηκε με το Γρηγόρη Αυξεντίου που υπηρετούσε στον ελληνικό στρατό σαν έφεδρος αξιωματικός. Ο Μάτσης συνδέθηκε μαζί του και οργάνωνε διαλέξεις εθνικής διαφωτίσεως, ενώ όταν γύρισε στην Κύπρο εργαζόταν ως γεωπόνος στην Αμμόχωστο. Εντάχθηκε από πολύ νωρίς στην Παναγροτική Ένωση Κύπρου για τα δίκαια του αγρότη. Διετέλεσε τομεάρχης της ΕΟΚΑ στην επαρχία Αμμοχώστου από το 1955 και τομεάρχης Κερύνειας έως τον θάνατο του. Συνελήφθη στις 9 Ιανουαρίου 1956, μετά από προδοσία και κατά την διάρκεια των βασανιστηρίων τον επισκέφθηκε ο ίδιος ο Κυβερνήτης Χάρντιγκ και του πρόσφερε το υπερβολικά μεγάλο για την εποχή ποσό των 500.000 λιρών αν αποκάλυπτε πού κρυβόταν ο Διγενής. Εκεί απάντησε το γνωστό "Ου περί χρημάτων των αγώνα ποιούμεθα...αλλά περί αρετής" Στις 13 Σεπτεμβρίου 1956 δραπέτευσε και επικηρύχτηκε με το ποσό των 5.000 λιρών. Στις 19 Νοεμβρίου 1958 περικυκλώθηκε το κρησφύγετό του στο Δίκωμο Πενταδάκτυλου, όπου βρισκόταν μαζί με δύο συναγωνιστές του και αρνήθηκε να παραδοθεί. Έτσι, ανατινάχθηκε από τις Βρετανικές δυνάμεις με αποτέλεσμα να βρει το θάνατο. Θάφτηκε στα "φυλακισμένα μνήματα" που τότε ήταν φυλακή, χωρίς να επιτραπεί στους συγγενείς του να παραλάβουν τη σωρό του.
Σεβλίεβο

Το Σεβλίεβο (βουλγαρικά: Севлиево) είναι πόλη στην κεντροβόρεια Βουλγαρία και ανήκει στην Επαρχία του Γκάμπροβο. Το Σεβλίεβο είναι γνωστό ως μία από τις πλουσιότερες πόλεις της Βουλγαρίας λόγω της πολύ αναπτυγμένης τοπικής οικονομίας, του υψηλού ποσοστού απασχόλησης και μεγάλων ξένων επενδύσεων, όπως το εργοστάσιο της American Standard Companies. Είναι διοικητικό κέντρο του ομώνυμου δήμου. Το 2009 ο πληθυσμός ήταν 24.065.
Σεβεός

Ο Σεβεός (Αρμενικα: Սեբեոս) ήταν Αρμένιος χριστιανός επίσκοπος και ιστορικός που έζησε τον 7ο αιώνα ένας από τους σημαντικότερους ιστορικούς της εποχής του. Το έργο του περιλαμβάνει την ιστορία της Αρμενίας καθ όλο το διάστημα που η χώρα του ήταν υποτελές βασίλειο των Σασσανιδών της Περσίας τον 6ο αιώνα έως την Αραβική κατάκτηση το 661 που ο Σεβεός υπήρξε αυτόπτης μάρτυρας. Η ιστορία του δημοσιεύτηκε για πρώτη φορά το 1851 στην Κωνσταντινούπολη.

Ο Σεβεός ξεκίνησε την συγγραφή των Αρμενικών χρονικών το 660 περιγράφοντας αργότερα πώς ο Μωάμεθ εγκατέστησε στην χώρα του μια κοινότητα από Άραβες και Ιουδαίους. Οι Άραβες και οι Ιουδαίοι σαν Σημίτες έχουν κοινή καταγωγή οι Άραβες κατάγονται από τον Ισμαήλ, οι Ιουδαίοι από τον Ισαάκ και οι δύο γιοί του Αβραάμ από διαφορετική μητέρα.
True Men Don't Kill Coyotes

To True Men Don't Kill Coyotes είναι το πρώτο κομμάτι από το ντεμπούτο άλμπουμ των Red Hot Chili Peppers, "The Red Hot Chili Peppers". Ήταν το πρώτο βίντεο κλιπ της μπάντας, αλλά το τραγούδι δεν κυκλοφόρησε στο ράδιο ή σε μορφή δίσκου.

Το τραγούδι γράφτηκε από τους Anthony Kiedis, Flea, Jack Sherman και Cliff Martinez, όχι από το original line-up (Anthony, Flea, Χίλελ Σλόβακ και Jack Irons).

Συμπεριλαμβανόταν στο CD και το DVD του "What Hits!?".

Το "True Men Don't Kill Coyotes" έχει παιχτεί μια φορά από το 1987 (στη Mother's Milk tour (1989-1990)) αν και στην I'm with You World Tour (2011-2013) ο Flea πείραξε τους θεατές παίζοντας μόνο το intro.

Το βίντεο κλιπ σκηνοθετήθηκε από τον Graeme Whifler το 1984 και παιζόταν συχνά στο MTV

Κατηγορία:Τραγούδια των Red Hot Chili Peppers
Κατηγορία:Τραγούδια του 1984
Σάμοκοβ

<br>

Το Σάμοκοβ (βουλγαρικά: Самоков) είναι πόλη στην Επαρχία της Σόφιας στα νοτιοδυτικά της Βουλγαρίας. Βρίσκεται σε ένα λεκανοπέδιο ανάμεσα στις οροσειρές Ρίλα και Βίτοσα, 55 χλμ. από την πρωτεύουσα Σόφια. Λόγω των ευνοϊκών συνθηκών για τα χειμερινά αθλήματα το Σάμοκοβ μαζί με το γειτονικό Μπόροβετς είναι μεγάλο τουριστικό κέντρο. Έχει πληθυσμό 26.061 κατοίκους (2012).

Κατά το παρελθόν το Σάμοκοβ ήταν κέντρο χειροτεχνίας και τεχνών, με επιφανείς προσωπικότητες όπως οι Ζαχάρι Ζογκράφ (1810-1853), Χρίστο Ντιμιτρόφ και Νικόλα Ομπραζόπισοφ. Το όνομα της πόλης είναι σύνθετη λέξη από το "σάμο" και το "κοβ", που το πρώτο σημαίνει "αυτό" και το δεύτερο είναι η ρίζα του ρήματος "σφυρηλατώ", και προέρχεται από το "σάμοκοβ", μηχανικό σιδηρουργείο, κινούμενο με νερό, καθώς η πόλη του Σάμοκοβ ήταν μεγάλο κέντρο σιδηρουργίας κατά το Μεσαίωνα.
Μιχάλης Τσαϊρέλης

Ο Μιχάλης Τσαϊρέλης (Θεσσαλονίκη, 23 Φεβρουαρίου 1988), είναι Έλληνας επαγγελματίας καλαθοσφαιριστής. Διαθέτει ύψος 2,08 μέτρα και αγωνίζεται ως Πάουερ φόργουορντ και Σέντερ για το Περιστέρι.
Αλφρέδο Σιταρόσα

Ο Αλφρέδο Σιταρόσα (Μοντεβιδέο, 10 Μαρτίου 1936 - Μοντεβιδέο, 17 Ιανουαρίου 1989) υπήρξε τραγουδιστής, ποιητής και συγγραφέας από την Ουρουγουάη. Θεωρείται μία από τις πιο διακεκριμένες μορφές της λαϊκής μουσικής της Ουρουγουάης αλλά και ολόκληρης της Λατινικής Αμερικής.

Κατηγορία:Ουρουγουανοί τραγουδιστές
Κατηγορία:Ουρουγουανοί συγγραφείς
Κατηγορία:Ουρουγουανοί δημοσιογράφοι
Ιάκωβος Διαμαντόπουλος

Ο Ιάκωβος Διαμαντόπουλος (Λαύριο, 1905 - Αθήνα, 21 Μαΐου 1993) ήταν Έλληνας γιατρός και πολιτικός, που χρημάτισε επανειλημμένα βουλευτής και υπουργός.
Μάχη της Ακράτας

Η Μάχη της Ακράτας (6 – 8 Ιανουαρίου 1823) ήταν σημαντική πολεμική σύγκρουση της Επανάστασης του 1821 με νικηφόρα έκβαση για τους Έλληνες.